BioMisszió - Természetes megoldás emésztési panaszokra és egészséges fogyókúrához
Ha ehhez nem vagy hozzászokva, - de a családi béke érdekében mindenből falatozol – a hasfájás, a szorulás vagy éppen a hasmenés változatos tüneteit produkálhatod, ami valljuk be, cseppet sem kellemes.
Ilyen helyzetben valószínűleg olyan megoldást keresel, ami gyorsan megszűnteti a nem kívánt panaszokat. A gyógyszertárban kapható különféle pirulák bizonyosan hatásosak, de ha természetes megoldást keresel a bajra, az útifű maghéj csodákat művel a gyomrodban.
Jómagam is megtapasztaltam áldásos hatását, amikor természetgyógyász javaslatára egy hosszabb kúrát tartottam a segítségével. Előnye, hogy igazán nem macerás, hiszen 1 evőkanálnyi maghéjat kell összekeverni 2-3 dl folyadékkal és gyorsan felhajtani. Az íze sem kerget ki a világból, csak arra kell figyelned, hogy az étkezés és a keverék bevétele között legalább fél óra teljen el. A legjobb, ha reggeli és vacsora előtt fogyasztod.
Az Indiában őshonos növény magját és a magok burkát használják fel az őrlemény készítéséhez, ezen kívül semmilyen adalékanyagot nem tesznek hozzá. A mag nyákban rendkívül gazdag, ezért folyadékkal érintkezve akár a húszszorosára is megnövekszik, így egy jótékony gélréteggel vonja be a belek falát és, mivel 85%-ban nem felszívódó rostanyagot tartalmaz, hihetetlenül hatékonyan tisztít meg a lerakódásoktól, miközben kíméletes a bélbolyhokkal szemben.
Székrekedés és hasmenés esetén is kíméletes segítség, de a bőrbetegségek állapotán is javíthat. Ez utóbbit személyesen is megtapasztaltam, mert a kúra alatt valóban javultak a gyulladásos tüneteim.
Ha antibiotikumos kezelésen estél át, a bélrendszer regenerálásában is hasznodra válhat, de kapcsolatba hozzák a megfelelő vércukorszint fenntartásával és a koleszterin csökkentésével is. Egészséges diétába is bátran beilleszthető, sőt, húgyhólyaggyulladás, aranyér és magas vérnyomás esetén is alkalmazható, bár ez irányú tapasztalataim nincsenek, úgy gondolom, egy próbát mindenképpen megér, hiszen az ára is elfogadható: 2000 forint körül juthatsz hozzá a 300 gr-os családi kiszereléshez.
Várandósság és szoptatás időszaka közben, valamint 3 éves kor alatt nem javasolják a fogyasztását, minden más esetben csak hasznodra válhat.
egészség, ellenszer, emésztés